बिहार प्रदेश जनता दल यूनाइटेड केर किसान प्रकोष्ठक प्रदेश उपाध्यक्ष डा. राम मोहन झा सोमकेँ जिलाधिकारी नर्मदेश्वर लालसँ भेट कऽ ज्ञापन देलनि। एहिमे ओ वरीय उप-समाहर्त्ता( दरभंगा) विनोद कुमारक लेखपर आपत्ति प्रगट केलनि अछि। डा. झा कहलनि जे 139 म जिला स्थापना दिवसक अवसरपर प्रकाशित कएल गेल स्मारिकामे ब्राहमण विरोधी लेख छापल गेल अछि। ओहिमे रामचरितमानसक लेखक बाबा तुलसीदासपर सेहो कटाक्ष कएल गेल अछि। ओ जानकारी देलनि जे जिलाधिकारी हुनका आश्वासन देलनि जे एकर जाँच कराओल जाएत। जँ एहि तरहक घटना सच अछि तँ उक्त अधिकारीपर कारवाइ कएल जाएत। उल्लेखनीय अछि जे ओ एहि ज्ञापनक प्रतिलिपी मुख्यमंत्री नीतीश कुमार, पूर्व सीएम जगन्नाथ मिश्र, पं. ताराकान्त झा, सांसद कीर्ति झा अजाद, सञ्जय झा, विनोद चौधरी आ गोपालजी ठाकुर लग सेहो पठाओल गेल अछि।
 युवतीक संग एक राति दुष्कर्म करबाक दाम एक लाख टाका लगाओल गेल अछि। सुनबामे आश्चर्य लगैत अछि, मुदा बात शोलह आना सच थिक। नगर थानाक गिरमिसानीक ई घटना अछि। एतऽ एक गोट युवतीक संग गामक एक गोट युवक राति भरि जोर जबरदस्ती केलक। परिवारक लोककेँ जखन एहि बातक सुचना भेटल तँ गाममे पञ्चायत बैसाओल गेल। सभ्य समाजक ठेकेदार लोकनि दुष्कर्म केनिहार युवकपर एक लाख टाकाक जुर्माना लगौलक। उल्लेखनीय अछि जे मायक इलाज लेल पिता 17 दिसम्बरक राति सदर अस्पताल गेल छला। घरपर हुनक पुत्री असगर छली। गामक एक गोट युवक ओकरा घरसँ बजा बगलक घरमे लऽ गेल। जतऽ राति भरि ओकरा संग बलात्कार कएल गेल। पञ्च लोकनिक निर्णय छलनि जे युवतीक विवाह शीघ्र अति शीघ्र करा देल जेबाक चाही। युवकक बाबा एक लाख टाका विवाहमे मदति करबा लेल तैयार भऽ गेला। युवतीक विवाह बथनाहा थाना क्षेत्रक भलहि गाममे तय क देल गेल। विवाह लेल जखन एक लाख टाका माङल गेल युवकक परिवार देबासँ इन्कार कऽ देलक। एहि कारणेँ दुनू पक्ष आपसमे मारिपिट करऽ लागल। युवती सहित चारि अन्य लोक घायल अछि। इलाजे लेल हिनका लोकनिकेँ सदर अस्पतालमे भर्ति कराअोल गेल। गम्भीर स्थितिकेँ डाक्टर हुनका सभकेँ एसकेएचसीएच रेफर कऽ देलनि। घायलमे युवतीक अतिरिक्त दोसर पक्षक नगीना साह, महेश साह आ दिनेश साह सम्मिलित अछि। युवतीक पिता रामबाबू साहक बयानपर थानामे काण्ड संख्या 17/13 अंकित कएल गेल अछि। एहिमे गामक युवक अनिल कुमार, महेश साह, उमेश साह, नगीना साह, पुनेश साह, बजरंगी साह, अशोक साह आ पप्पू साहकेँ आरोपी बनाओल गेल अछि।
 सुरहाचट्टी हथौड़ी सड़कक मरम्मिति करबाक शिलान्यास सोमकेँ भाजपाक जिला अध्यक्ष सह विधायक अमरनाथ गामी केलनि। एहि योजना लेल बिहार सरकार ग्रामीण विभाग दिससँ 46 लाख 48 हजार आठ सय 45 टाकाक स्वीकृति भेटल अछि। सभाक स्मोबिधित करैत श्री गामी क हलनि जे आन क्षेत्रक हेबाक बादो जे मान-सम्मान एहि ठामक लोक हुनका देलनि तकरा ओ कहियो नञि बिसरा सकै छथि। भविष्यमे ओ एहि ठामक विधायक रहथु वा नञि, मुदा विकास लेल सदिखन प्रयास करैत रहता। विष्ठि अतिधि विधान पार्षद डा. विनोद कुमार चौधरी कहलनि जे देश अजादीक एतेक बरख बीत जेबाक बादो हायाघाटक विकास नञि भऽ सकल। आइ धरि कोनो विधायक एहि क्षेत्र लेल सार्थक प्रयास कहियो नञि भेल। एखनो हायाघाट आर्थिक, समाजिक आ राजनितीक स्तरसँ पिछड़ल अछि। सभाक अध्यक्षता भाजपा मण्डल अध्यक्ष हेमचन्द्र सिंह केलनि। समारोहमे प्रखण्ड अध्यक्ष शम्भू नाथ झा, जिप सदस्य हीरा दास, उदय शंकर चौधरी, योगी राय, मो. सफदर, देवेन्द्र चौधरी, डा. परमानन्द झा, देवकान्त राय सहित कतेको लोक उपस्थित छला।
 सदस्यता लें संदेश (Atom)